อาการเป็นเเบบว่าเราไม่รู้ว่าตอนนี้รู้สึกอะไรต้องการอะไร เบื่อกับทุกอย่าง เหนื่อยง่ายอ่อนเพลีย น้ำหนักลดฮวบจากปกติลดอยากมาก นอนหลับยากไม่อยากทำอะไรเลยรู้สึกเหมือนขี้เกียจไม่อยากทำไม่อยากอยู่เเล้ว รู้สึกบางอย่างมันอึดอัดมากเเต่ระบายออกมาไม่ได้ เคยคิดฆ่าตัวตายเเละทำร้ายตัวเอง ไม่เข้าใจตัวเองเลยสักนิด ทำอะไรก่ไม่มีสมาธิเลยจนไม่อยากไปเรียน เเต่ก็มีอีกเเบบคือกินน้อยนอนก่น้อยเเต่อยากทำนู่นนี่นั่นรู้สึกดีมากคึกคักเป็นพิเศษเเต่รู้สึกว่าถึงจะยิ้มได้เเต่ก่ว่าเปล่าถึงยิ้มได้เเต่ไม่มีความสุขเลย มันมีปัญหาในการใช้ชีวิตสรุปเเล้วหนูเป็นอะไรคะช่วยบอกที
สวัสดีค่ะ การวินิจฉัยที่เป็นไปได้-ภาวะซึมเศร้า-โรคซึมเศร้า-ปัญหาในการปรับตัวหรือการแก้ปัญหาชีวิตภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม รู้สึกอึดอัด เบื่อหน่าย ไม่อยากไปเผชิญโลกภายนอก ไม่มีสมาธิ นอนหลับยากขึ้น ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปหากมีภาวะซึมเศร้าติดต่อกันเกิน 2 อาทิตย์ ร่วมกับมีความคิดอยากฆ่าตัวตายอยู่ตลอด ไม่ไปเรียนไม่ไปทำงาน มีพฤติกรรมการกินการนอนเปลี่ยนไปอย่างชัดเจน อาจจัดว่าเป็นโรคซึมเศร้า ซึ่งจัดดว่าเป็นโรค ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป